CELEX: 32015R1919
Language: hu
Date: 2015-10-26 00:00:00
Title: A Tanács (EU) 2015/1919 rendelete (2015. október 26.) az egyes, Zimbabwéval szembeni korlátozó intézkedésekről szóló 314/2004/EK rendelet módosításáról

27.10.2015   
            
            
               HU
            
            
               Az Európai Unió Hivatalos Lapja
            
            
               L 281/1
            
         A TANÁCS (EU) 2015/1919 RENDELETE
   (2015. október 26.)
   az egyes, Zimbabwéval szembeni korlátozó intézkedésekről szóló 314/2004/EK rendelet módosításáról
   AZ EURÓPAI UNIÓ TANÁCSA,
   tekintettel az Európai Unió működéséről szóló szerződésre és különösen annak 215. cikkére,
   mivel:
   
               (1)
            
            
               A 314/2004/EK tanácsi rendelet (1) a 2011/101/KKBP tanácsi határozatban (2) meghatározott intézkedések közül többet is végrehajt, ideértve egyes természetes vagy jogi személyek, szervezetek és szervek pénzeszközeinek és gazdasági erőforrásainak befagyasztását.
            
         
               (2)
            
            
               A Tanács 2015. október 26-án elfogadta a (KKBP) 2015/1924 határozatot (3), amely töröl egy elhunyt személyt a 2001/101/KKBP határozat I. és II. mellékletéből.
            
         
               (3)
            
            
               Ez az intézkedés a Szerződés hatálya alá tartozik, ennélfogva – különösen a gazdasági szereplők által valamennyi tagállamban történő egységes alkalmazásának biztosítása céljából – a végrehajtásához uniós szintű szabályozás szükséges.
            
         
               (4)
            
            
               A Bizottság 2015. október 26-án elfogadta az (EU) 2015/1921 végrehajtási rendeletet (4), amely töröl egy elhunyt személyt a 314/2004/EK rendelet III. mellékletéből.
            
         
               (5)
            
            
               A 314/2004/EK rendelet IV. mellékletét ezért ennek megfelelően módosítani kell.
            
         
               (6)
            
            
               Továbbá, a személyes adatok védelmével kapcsolatos követelményeknek való megfelelés érdekében helyénvaló a rendeletet egy új rendelkezéssel kiegészíteni.
            
         
               (7)
            
            
               Az e rendeletben meghatározott intézkedések hatékonyságának biztosítása érdekében e rendeletnek a kihirdetését követő napon hatályba kell lépnie,
            
         ELFOGADTA EZT A RENDELETET:
   1. cikk
   A 314/2004/EK rendelet az alábbi cikkel egészül ki:
   
      „11a. cikk
      (1)   A III. melléklet tartalmazza az érintett természetes vagy jogi személyek, szervezetek vagy szervek jegyzékbe vételének okait.
      (2)   A III. melléklet tartalmazza továbbá az érintett természetes vagy jogi személyek, szervezetek vagy szervek azonosításához szükséges adatokat, amennyiben azok rendelkezésre állnak. Természetes személyek esetében ilyen adat lehet a név – beleértve az álneveket is –, a születési idő és hely, az állampolgárság, az útlevél és a személyazonosító okmány száma, a nem, a cím – amennyiben ismert –, valamint a beosztás vagy a foglalkozás. Jogi személyek, szervezetek és szervek esetében ilyen adat lehet a név, a bejegyzés helye és ideje, a nyilvántartási szám és a székhely.”.
   
   2. cikk
   A 314/2004/EK rendelet IV. melléklete e rendelet mellékletének megfelelően módosul.
   3. cikk
   Ez a rendelet az Európai Unió Hivatalos Lapjában való kihirdetését követő napon lép hatályba.
   
      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Luxembourgban, 2015. október 26-án.
      
         
            a Tanács részéről
         
         
            az elnök
         
         F. MOGHERINI
      
   
   
      (1)  A Tanács 314/2004/EK rendelete (2004. február 19.) egyes, Zimbabwéval szembeni korlátozó intézkedésekről (HL L 55., 2004.2.24., 1. o.).
   
      (2)  A Tanács 2011/101/KKBP határozata (2011. február 15.) a Zimbabwéval szembeni korlátozó intézkedésekről (HL L 42., 2011.2.16., 6. o.).
   
      (3)  A Tanács (KKPB) 2015/1924 határozata (2015. október 26.) a Zimbabwéval szembeni korlátozó intézkedésekről szóló 2011/101/KKBP határozat módosításáról (lásd e Hivatalos Lap 10. oldalát.).
   
      (4)  A Bizottság (EU) 2015/1921 végrehajtási rendelete (2015. október 26.) az egyes, Zimbabwéval szembeni korlátozó intézkedésekről szóló 314/2004/EK tanácsi rendelet módosításáról (lásd e Hivatalos Lap 5. oldalát).
   
      MELLÉKLET
      A 314/2004/EK rendelet IV. mellékletének „I. Személyek” szakaszából a következő természetes személyre vonatkozó bejegyzés törlésre kerül:
      I.   Személyek
      
                   
               
               
                  Név (és esetleges névváltozások)
               
            
                  44.
               
               
                  Midzi, Amos Bernard (Mugenva)